钦定古今图书集成/理学汇编/经籍典/第139卷 > 《汉韩婴诗外传三》 > 《瞻卬》
## 钦定古今图书集成/理学汇编/经籍典/第139卷 > 《汉韩婴诗外传三》 > 《瞻卬》

《易》曰：“困于石，据于蒺藜，入于其宫，不见其妻，凶。”此言
困而不见据，贤人者也。昔者秦缪公困于殽，疾据五
羖大夫蹇叔、公孙支而小霸；晋文困于骊氏，疾据咎
犯、赵衰、介子推而遂为君；越王勾践困于会稽，疾据
范蠡大夫种而霸南国；齐桓公困于长勺，疾据管仲、
甯戚、隰朋而匡天下。此皆困而知疾据贤人者也。夫
困而不知疾，据贤人而不亡者，未尝有之也。《诗》曰：“人
之云亡，邦国殄瘁。”无善人之谓也。